open-index/open-wikipedia-markdown huggingface dataset:
Totland Bay

**Totland Bay** er ei bukt på vestkysten av Isle of Wight i England. Ho ligg vest for landsbyen Totland, som ho har namn etter. Ho vender nordvestover og har ei 4 km lang kystlinje. Bukta består av ei rett vestleg stykke med ei strand, eit betongdike, bølgjebrytarar og ein molo, og ein rett nordleg klippekyst. Bukta strekkjer seg frå Warden Point i nord til Hatherwood Point i sørvest. 

Havbotn er ei blanding av gjørme og sand. Stranda består hovudsakleg av grus. I eine enden av bukta ligg ein redningsbåtstasjon. Denne vart bygd frå lokale søndagskuleborn i 1870. I 1915 hadde redningsbåtstasjonen her den første dampgåande redningsbåten på øya. Stasjonen vart lukka i 1924, men restane av han finst framleis.

## Brygga
Brygga i Totland Bay vart bygd i 1880. Han vart bestilt av Totland Bay Hotel og teikna av S.H og S.W Yockney med ei lengd på 150 meter. Brygga vart bygd med lette berebjelkar av støypejern med eit tømmerdekk. Brygga skulle nyttast av dampskip som frakta turistar til området, men berre få skip kom hit. I dag er brygga stengd for publikum. Det er ein liten kafe inst på brygga. Ytst på brygga står framleis det originale skuret, som i dag er i privat eige og vert nytta som kunstgalleri.

## Bakgrunnsstoff
*Informasjon frå styresmaktene

## Kjelder

**Denne artikkelen bygger på «[[:en:Totland Bay|Totland Bay]]» frå ,  den 10. januar 2010.* 
*** oppgav desse kjeldene:*
Ventnor

**Ventnor** er ein kystby og ein kommune grunnlagd i viktoriatida på sørkysten av Isle of Wight i England. Han ligg nedanfor St. Boniface Down (det høgaste punktet på Isle of Wight) og er bygd i ei bratt side med klipper som fører ned til sjøen. Den høgareliggande delen vert kalla Øvre Ventnor (offisielt Lowtherville), medan den lågareliggande delen vert kalla Ventnor. Ventnor vert stundom medrekna kystlandsbyane St. Lawrence på eine sida og Bonchurch på den andre. 

Verna av klippene har sørkysten på øya eit eige klima med fleire soldagar enn resten av Dei britiske øyane og færre dagar med frost. Dette har gjort at fleire subtropiske planter har slått rot her og Ventnor botaniske hage er ein av attraksjonane her. 

## Kjelder

**Denne artikkelen bygger på «[[:en:Ventnor|Ventnor]]» frå ,  den 10. januar 2010.* 

## Bakgrunnsstoff

*
Woody Bay på Isle of Wight

**Woody Bay** er ei lita bukt på søraustkysten av Isle of Wight i England. Ho ligg sør for landsbyen St. Lawrence og vender sørover mot Den engelske kanalen. Kystlinja hennar er 250 meter lang. 

## Kjelder

* *Denne artikkelen bygger på «[[:en: Woody Bay, Isle of Wight| Woody Bay, Isle of Wight]]» frå ,  den 10. januar 2010.*
Wheelers Bay

**Wheelers Bay** er ei lita bukt på søraustkysten av Isle of Wight i England. Ho ligg aust for Ventnor. Bukta vender søraustover mot Den engelske kanalen og har ei 200 meter lang kystlinje. 

På 1800-talet var strendene i Wheelers Bay og Horseshoe Bay nytta for å lesse av forsyningar, særleg kol. Båtar gjekk opp på stranda ved flo sjø, og lasta lessa over på hestevogner når det var fjøre. 

I dag er kystlinja eit betongdike, bygd tidleg i 1990-åra for £1,6 million for å verne klippa mot erosjon. 

## Bakgrunnsstoff
*Kystvern 

## Kjelder

**Denne artikkelen bygger på «[[:en:Wheelers Bay|Wheelers Bay]]» frå ,  den 10. januar 2010.*
Whitecliff Bay

**Whitecliff Bay** er ei sandete bukt nær det austlegaste punktet på Isle of Wight i England, om lag 3 km sørvest for Bembridge og like nord for Culver Down. Ho er ein turiststad med ei populær strand av sand og grus. To kafear ligg ved stranda. 

## Geologi
Whitecliff Bay har nesten identisk geologi som Alum Bay, men er mindre kjend. Her kan ein sjå klassiske sekvensar av berglag frå eosen av mjuk sand- og leirstein, som inneheld fossil. Dei to bergartane er fråskilde av ein diskordans frå underliggande kalkformasjonar frå krittida. På grunn av folding frå den alpine orogenesen er hovudlaget vertikalt.

## Historie
Whitecliff Bay var ein av landgangane for den franske invasjonen av Isle of Wight i 1545.

## Bakgrunnsstoff
*Whitecliff Bay Holiday Park

## Kjelder

**Denne artikkelen bygger på «[[:en:Whitecliff Bay|Whitecliff Bay]]» frå ,  den 10. januar 2010.* 
*** oppgav desse kjeldene:*
Watershoot Bay

**Watershoot Bay** er ei bukt på sørenden av Isle of Wight i England. Ho ligg sørvest for landsbyen Niton. Bukta vender sørover mot Den engelske kanalen og er ein av dei minste og mest fjerntliggande buktene på Isle of Wight med ei 100 meter lang klippete kystlinje. Ho ligg vest for fyret på St. Catherine's Point og er omgjeve av åslendt graslandskap og kratt, eigd av National Trust. Dette området vert kalla Knowles Farm.

Stranda består hovudsakleg av klipper. 

## Kjelder

**Denne artikkelen bygger på «[[:en:Watershoot Bay|Watershoot Bay]]» frå ,  den 10. januar 2010.*
Aberlady Bay

**Aberlady Bay** er ei bukt i East Lothian i Skottland mellom Aberlady og Gullane. 

I 1952 vart Aberlady Bay det første lokale naturreservatet (LNR) i Storbritannia. Den skotske ornitologklubben har hovudkvarteret sitt ved Aberlady med panoramautsikt over bukta. 

Aberlady Bay er ein del av John Muir Way, ein lang vandringsveg frå Fisherrow (Musselburgh) til Dunglass. Vegen er òg ein del av nordsjøløypa i East Lothian. 

## Skipsforlis

Åtte historiske fiskefartøy ved Kilspindie har vorte erklært maritimt *[[scheduled monument]]*. 

To forliste XT-fartøy, treningsutgåva av ubåtklassen X frå 1946, vart taua til bukta og ligg i dag fortøydd til ei betongblokk og nytta under flyøvingar i Royal Air Force som skytemål.

## Bakgrunnsstoff
*Aberlady Bay
*Informasjon om verna skipsvrak

## Kjelder

**Denne artikkelen bygger på «[[:en:Aberlady Bay|Aberlady Bay]]» frå ,  den 11. januar 2010.*
Niese

**Niese** er dotter til nokon sin bror eller syster. Ein kan òg nytta ordet **brordotter** eller **systerdotter** for å vidare klargjera slektskapet.

Som «nevø» er ordet «niese» kome til norsk gjennom fransk (*nièce*) frå latin, frå ordet *neptis*, som tydde 'sonedotter, dotterdotter'. Ei anna nemning for jenter og gutar nokon er onkel eller tante til er onkel- eller tantebarn. Desse nemningane kan opplevast som mindre formelle enn «niese» og «nevø».

## Kjelder
* , , 
* Er det lov å skrive tantebarn? ved foreldreportalen.no
Camas Tuath

**Camas Tuath** (skotsk-gælisk for «Nordbukta») er ei bukt på Isle of Mull i Skottland. 

I bukta ligg to små tidvassøyar og to små steinbrotsarbeidarhytter som det kristne Iona Community leiger ut for overnatting med diverse aktivitetar. Ein kan kome seg dit via ein 2 km lang veg langs lyngheiene og med båt. Av aktivitetar ein kan drive her er kajakkpadling, rappellering,  fjellvandring, flåtebygging, fiske og kunst og handverk.

## Kjelder

**Denne artikkelen bygger på «[[:en:Camas Tuath|Camas Tuath]]» frå ,  den 11. januar 2010.*  

## Bakgrunnsstoff
* Nettstad for Camas Centre
Aros Bay

**Aros Bay** er ei bukt søraust på Islay i Skottland.

## Sjå òg
* Claggain Bay

## Kjelder


**Denne artikkelen bygger på «[[:en:Aros Bay|Aros Bay]]» frå ,  den 11. januar 2010.* 
*** oppgav desse kjeldene:*
** Alexander Murray (publisher). 1866. *Scotland described: a series of topographical sketches*. s. 244
Camasunary

**Camasunary** er ei lita bukt på Strathaird-yalvøya på Isle of Skye i Skottland.
Camasunary er ei anglisering av det gæliske namnet *Camas Fhionnairigh*. Namnet tyder «Den kvite seter-bukta». 

Området er ei populært turområde langs vegen til Munro, og her finst ei fjellhytte

## Kjelder

**Denne artikkelen bygger på «[[:en:Camasunary|Camasunary]]» frå ,  den 11. januar 2010.*
Canty Bay

**Canty Bay** er ei kystgrend i East Lothian i Skottland, halvvegs mellom Glen golfklubb og grenda Auldhame.

Golvklubben ligg like vest for grenda og i aust ligg høge kystklipper. Det er to strender mellom ei klippe. Den vestlege stranda er ikkje busett og har tilkomst via to stiar. Ved den austlege stranda ligg sjølve grenda. 

Denne tidlegare fiskegrenda har vorte udødeleggjort av William McGonagall i diktet hans «Beautiful North Berwick and its surroundings».

Canty Bay ligg ovanfor Bass Rock og Canty Bay Inn husar mange av turistane som kjem får å sjå denne klippa. 

## Kjelder

**Denne artikkelen bygger på «[[:en:Canty Bay|Canty Bay]]» frå ,  den 11. januar 2010.*
Claggain Bay

**Claggain Bay** er ei bukt søraust på Islay, ei av dei indre Hebridane i Skottland. Det går ein vandreveg nær Claggain Bay og vidare til Ardtalla.

## Sjå òg
* Aros Bay

## Kjelder

**Denne artikkelen bygger på «[[:en:Claggain Bay|Claggain Bay]]» frå ,  den 11. januar 2010.* 
*** oppgav desse kjeldene:*
** Roger Redfern. 1998. *Walking in the Hebrides*
Coldingham Bay

**Coldingham Bay** er ei bukt på kysten av Nordsjøen, tre kilometer nord for byen Eyemouth i Scottish Borders i Skottland. 

## Stranda
**Coldingham Sands** er namnet på ei stor strand i bukta, som trekkjer til seg mange vitjande. På travle dagar kan det vere over 1000 menneske her. Coldingham Sands har vunne prisar som ei kvalitetsstrand, noko som ikkje er så ofte å sjå på den berglendte kysten i området her. Området har ein landleg karakter og er roleg og lite utvikla. 

Stranda er om lag 200 meter brei og ligg lunt til mellom nesa i nord og sør (Yellow Craig Head). Stranda vert nytta til mellom anna surfing og her finst badevakter i den travlaste sommartida. Nord på stranda står 55 strandhytter, og ein meiner at nokre av desse er over 100 år gamle. Området oppfor hyttene er privat grunn, og her ligg òg Dunlaverock House hotell.

## Bukta og området rundt
Coldingham Bay ligg i St. Abbs and Eyemouth Voluntary Marine Reserve, eit naturreservat, som igjen er ein del av Berwickshire og North Northumberland verneområde. Området rundt bukta har eit yrande sjøliv med mange forskjellige sjødyr og sjøvokster.

Berwickshire kyststi går rundt bukta mellom St Abbs og Eyemouth. 

### Bakgrunnsstoff
* St. Abbs
* Coldingham

## Kjelder

**Denne artikkelen bygger på «[[:en:Coldingham Bay|Coldingham Bay]]» frå ,  den 11. januar 2010.* 
*** oppgav desse kjeldene:*
Eddrachillis Bay

**Eddrachillis Bay** er ei bukt på nordvestkysten av provinsen Sutherland i Skottland. Ho ligg nord for Assynt ved munningen til Loch a' Chàirn Bhàin, òg kjend som Loch Cairnbawn. Ho grensar til kommunen Eddrachillis, som ho har fått namn etter. 

## Kjelder

* *Denne artikkelen bygger på «[[:en:Eddrachillis Bay|Eddrachillis Bay]]» frå ,  den 11. januar 2010.*
Gills Bay

**Gills Bay** er ei bukt 5 km vest for John o' Groats i Skottland. Her finn ein eit av dei lengste strekka med lågtliggande klipper på nordsida av Caithness. I bukta ligg ei lita hamn som vert nytta som hovudterminal for Pentland Ferries. I hamna ligg òg nokre småbåtar som vert nytta til å frakte sau til og frå øya Stroma. Stundom er det gode tilhøve for surfing i bukta. 

Historisk har Gills Bay-området vore nytta som utgangspunkt for ferjeruter til øyane Stroma og Swona og Orknøyane. Denne ruta vert kalla The Short Sea Crossing og vert generelt rekna som den raskaste og tryggaste vegen over Pentland Firth. I dag opererer Pentland Ferries rute frå bukta til St Margaret's Hope på South Ronaldsay.

Den første kaien vart bygd her i 1905 og hamna kom noko tid seinare. I 1980-åra vart terminalen her utbygd, men vart raskt nedlagd etter at vêrtilhøva ofte gjorde det umogeleg å legge til kai her. Seint i 1990-åra vart tilhøva utbetra med nye kaianlegg som var betre rusta mot vêret, og ruta starta opp att sommaren 2001. 

## Dyreliv
Ein kan sjå sel her året rundt. Gråselen er mest vanleg, men her finst òg steinkobbe. Stundom kan ein òg året rundt sjå niser, og ein sjeldan gong brugde. 

## Bakgrunnsstoff
*Gills Bay
*Geologi 
*Surfeinformasjon

## Kjelder

**Denne artikkelen bygger på «[[:en:Gills Bay|Gills Bay]]» frå ,  den 11. januar 2010.*
Linton Bay

**Linton Bay** er ei bukt på austkysten av øya Shapinsay i Orknøyane.  Nord for Linton Bay ligg neset Ness of Ork, og og i sør ligg The Foot. Det gamle monumentet Broch of Burroughston ligg like nord for Linton Bay.

## Kjelder

**Denne artikkelen bygger på «[[:en:Linton Bay|Linton Bay]]» frå ,  den 11. januar 2010.* 
*** oppgav desse kjeldene:*
Luce Bay

**Luce Bay** er ei stor bukt i Wigtownshire sør i Skottland. Bukta er 30 km brei ved munningen og grensar til Rhins of Galloway i vest og Machars i aust. 

Frå 1930-åra til 1990-åra vart bukta nytta som bombefelt av Royal Air Force frå basen i West Freugh. 

Luce Bay var ein gong eit viktig fiskeområde, men vert i dag lite nytta til dette. Her finst mykje sjøliv og området er erklært eit særskilt verneområde. 

## Kjelder

* *Denne artikkelen bygger på «[[:en:Luce Bay|Luce Bay]]» frå ,  den 11. januar 2010.*
Lunderston Bay

**Lunderston Bay** er ei bukt på austsida av Firth of Clyde med ei populær strand og piknikområde. Ho ligg i Clyde Muirshiel regionpark. Bukta ligg i Inverclyde sør for Gourock og ein sti ved bukta går vidare sørover til Inverkip.


Lunderston Bay 25706.jpg|Strand og piknikområde.
Lunderston bay southview 04 23.JPG|Sørover mot Clyde.
Lunderston Bay path 15706.jpg|Kyststi frå Inverkip, på veg til bukta.


## Kjelder

**Denne artikkelen bygger på «[[:en:Lunderston Bay|Lunderston Bay]]» frå ,  den 11. januar 2010.*  


## Bakgrunnsstoff

*Clyde Muirsheil
Sandwood Bay

**Sandwood Bay** er ei bukt heilt nordvest i Skottland. Ho er best kjend for den kilometerlange stranda og Am Buachaille, ein sjøstaur, og ligg 8 km sør for Cape Wrath. Innanfor dei store sanddynene ved bukta ligg Sandwood Loch - ein ferskvassinnsjø. 

Bukta ligg utanfor allfarveg, men det går ein 7 km lang sti frå ein parkeringsplass ved grenda Blairmore til bukta. 

Bukta har fleire segner knytt til seg, mellom anna skal det ha vorte sett ei havfrue på ei av klippene for hundre år sidan. Ei anna segn fortel om ein sjømann som går igjen på stranda. Før fyret på Cape Wrath vart bygd i 1828, var det mange skipsforlis i bukta. Fleire skip skal liggje nedgravne i sanden.

## Bakgrunnsstoff
*
*Fotturen til Sandwood Bay

## Kjelder

**Denne artikkelen bygger på «[[:en:Sandwood Bay|Sandwood Bay]]» frå ,  den 11. januar 2010.* 
*** oppgav desse kjeldene:*
St Andrews Bay

**St Andrews Bay** er ei bukt ved Nordsjøen i Fife i Skottland, kalla opp etter ein nærliggande *[[royal burgh]]* kalla St. Andrews.

## Kjelder

**Denne artikkelen bygger på «[[:en:St Andrews Bay|St Andrews Bay]]» frå ,  den 11. januar 2010.*
Seton Sands

**Seton Sands** er ei steinete strand aust for Port Seton i East Lothian i Skottland. Ho ligg i vestenden av Longniddry Bents og er ein del av kyststien John Muir Way.

Ved fjøre sjø dukkar det opp mange små innsjøar og ei fall sandstrand i nord, som strekkjer seg nokre hundremeter utover mot Firth of Forth.

Sør for stranda ligg Seton Sands Holiday Park, ein populær feriestad om sommaren. I vest ligg ein campingvognplass. 

## Kjelder

**Denne artikkelen bygger på «[[:en:Seton Sands|Seton Sands]]» frå ,  den 11. januar 2010.*
Thurso Bay

**Thurso Bay** eller **Scrabster Bay** er ei bukt mellom Clairdon Head og Holborn Head på nordkysten av Caithness i Skottland.

Bukta får tilførsel av ferskvatn frå River Thurso og Wolf Burn. Elvemunningen ligg heilt sør i bukta, om lag 2 km frå nordenden, som er meir open ut mot Atlanterhavet. Orknøyane ligg mot nordaust og Pentland Firth og Dunnet Bay i aust. Mellom nesa Clairdon Head og Holborn Head er det fire-fem kilometer.

Om lag 3 km vest-nordvest for elvemunningen ligg hamna Scrabster med ferjeruter til øya Stromness i Orknøyane. Holborn Head fyr ligg ein kilometer sør for neset i sør, nær Scrabster Harbour.

## Kjelder

**Denne artikkelen bygger på «[[:en:Thurso Bay|Thurso Bay]]» frå ,  den 11. januar 2010.*
Blue Pool Bay

**Blue Pool Bay** er ei bukt og ei strand nær Burry Holms på Gowerhalvøya i Wales. Stranda vert mykje nytta til surfing og stuping frå klippene rundt. 

## Bakgrunnsstoff
* GowerUK.com - Blue Pool Bay 

## Kjelder

**Denne artikkelen bygger på «[[:en:Blue Pool Bay|Blue Pool Bay]]» frå ,  den 11. januar 2010.*
Bracelet Bay

**Bracelet Bay** er ei bukt på sørsida av Gowerhalvøya i Wales, like sørvest for Swansea Bay.

Ho er ei lita bukt omgjeve av kalksteinsklipper. Det ligg ein stor parkeringsplass oppfor stranda med restaurantar og ein bar. 

På Tutt Hill, like ved bukta, står utkikkspost for kystvakta. 

## Bakgrunnsstoff
* GowerUK.com - Bracelet Bay 
* Bilete av bukta 

## Kjelder

**Denne artikkelen bygger på «[[:en:Bracelet Bay|Bracelet Bay]]» frå ,  den 11. januar 2010.*
Nigg Bay i Aberdeenshire

:*Sjå òg [[Nigg Bay]].*

**Nigg Bay** er ei bukt i Aberdeenshire i Skottland aust for den sørlege delen av byen Aberdeen.

## Bakgrunnsstoff
* Ei side om bukta i the Gazetteer for Skottland

## Kjelder

* *Denne artikkelen bygger på «[[:en:Nigg Bay, Aberdeen|Nigg Bay, Aberdeen]]» frå ,  den 11. januar 2010.*
Broughton Bay

**Broughton Bay** er ei bukt og ei strand på Gowerhalvøya sør i Wales, heilt nordvest på halvøya. Innanfor bukta ligg sanddyner. Ved fjøre sjø er det mogeleg å kome seg til den tilstøytane stranda Whiteford Sands.

Bukta høver ikkje for bading eller anna vassport sidan ho ligg nær Loughor-estuaret. Estuaret fører til særs kraftige straumar og store bølgjer. 

I nærleiken ligg landsbyane Llangenith, Llanmadoc og lenger unna ligg Llanrhidian.  Det er campingplassar i kvar ende av bukta, men stranda er stort sett roleg sjølv om sommaren. 

## Bakgrunnsstoff
*Forces of Nature: Broughton Bay
*Bilete av Broughton

## Kjelder

**Denne artikkelen bygger på «[[:en:Broughton Bay|Broughton Bay]]» frå ,  den 11. januar 2010.*
Bull Bay på Anglesey

**Bull Bay** (engelsk; walisisk **Porth Llechog**) er ein landsby på nordkysten av Anglesey i Wales. Det walisiske namnet *Porth Llechog* tyder ‘verna bukt’. Det engelske namnet kjem frå *Pwll y Tarw* (‘Oksevatnet’), som ligg nær bukta. 

Landsbyen ligg langs A5025. Han er den nordlegaste landsbyen i Wales. Det ligg ein golfbane ved landsbyen som vart opna av ein lokal aristokrat i 1913. Øya East Mouse ligg i bukta med mange klipper og grotter langs kysten. Somme av desse klippene er over 570 millionar år gamle og nokre av dei eldste i Wales.

## Kjelder

* *Denne artikkelen bygger på «[[:en:Bull Bay på Anglesey|Bull Bay på Anglesey]]» frå ,  den 11. januar 2010.*  


## Bakgrunnsstoff

* Bilete Bull Bay og det omliggande området
Caernarfon Bay

**Caernarfon Bay** (stundom skrive **Caernarvon Bay**) er ei bukt i Irskesjøen mellom Llŷnhalvøya og Anglesey.  

Langs den jamne kystlinja rundt bukta ligg landsbyane Nefyn, Trefor og Clynnog Fawr på fastlandet og Aberffraw, Llanddwyn og Rhosneigr på Anglesey.

Menaisundet strekkjer seg nordaustover frå bukta til Conwy Bay.

## Kjelder

**Denne artikkelen bygger på «[[:en:Caernarfon Bay|Caernarfon Bay]]» frå ,  den 11. januar 2010.*  

## Bakgrunnsstoff
*www.geograph.co.uk: bilete av Caernarfon Bay og det omliggande området
Cardigan Bay

**Cardigan Bay** (walisisk *Bae Ceredigion*) er ei stor bukt i Irskesjøen på vestkysten av Wales, mellom Bardsey Island i Gwynedd og Strumble Head i Pembrokeshire

Det finst mange strender i Cardigan Bay og eit unikt sjøliv (mellom anna delfinar). Frå Ceredigion-stien er det mogeleg å sjå tumlerar og gråsel.

Mykje av kysten rundt bukta er frodig jordbruksland med mange byar og feriestader, som Fishguard, New Quay, Aberaeron, Aberystwyth, Borth, Aberdyfi, Tywyn, Barmouth, Porthmadog og Pwllheli.

Av store elvar som munnar ut i bukta finn ein Afon Glaslyn, Teifi, Rheidol, Dyfi, Aeron, Dysynni og Mawddach.

Fram til tidleg på 1900-talet var det ein sterk maritim industri i Cardigan Bay. Cardigan ligg ved munningen til elva Teifi og var ein gong ein viktigare hamneby enn Cardiff.

## Kjelder

**Denne artikkelen bygger på «[[:en:Cardigan Bay|Cardigan Bay]]» frå ,  den 11. januar 2010.*  


## Bakgrunnsstoff
* Generell informasjon
* Ceredigion-kysten
* Videoar, lydar og bilete av delfinar i bukta
* Gråsel og bilete
* Ceredigion-stien
Carmarthen Bay

**Carmarthen Bay** (walisisk *Bae Caerfyrddin*) er ei bukt på sørkysten av Wales. Her finst strender, som Pendine Sands og Cefn Sidan, og delar av området ligg innanfor Pembrokeshire Coast nasjonalpark.

River Loughor munnar ut i bukta ved Loughor-estuaret og elvane Tywi, Taff og Gwendraeth munnar ut i bukta via Three Rivers-esuaret. Caldey Island ligg i bukta nær Tenby.

Av byar og landsbyar langs bukta finn ein (frå aust til vest) Pembrey, Kidwelly, Ferryside, Llansteffan, Laugharne, Pendine, Amroth, Wiseman's Bridge, Saundersfoot og Tenby.

Eit område av kysten av Carmarthen Bay nær Burry Port vart i 1980-åra nytta til å teste vindturbinar. Den første turbinen vart sett opp i området i november 1982. Fem turbinar med forskjellig utforming vart testa mellom 1982 og 1989. Seint i 1990-åra vart vindturbinane fjerna og området vart innlemma i Millennium kystpark.

## Kjelder

**Denne artikkelen bygger på «[[:en:Carmarthen Bay|Carmarthen Bay]]» frå ,  den 11. januar 2010.* 
*** oppgav desse kjeldene:*
Caswell Bay

**Caswell Bay** er ei bukt og ein populær feriestad på søraustsida av Gowerhalvøya i Swansea i Wales.

Bukta har ei strand og innanfor sandstranda ligg ein fritidspark. Caswell har gode forhold for surfing og her ligg fleire hotell. Stranda har ofte Blått Flagg-status og ligg nær landsbyen Mumbles.

## Bakgrunnsstoff
*Surfing i Caswell
*www.geograph.co.uk: bilete av Caswell Bay og omliggande område
*Surfe- og strandbilete frå Caswell Bay

## Kjelder

**Denne artikkelen bygger på «[[:en:Caswell Bay|Caswell Bay]]» frå ,  den 11. januar 2010.*
Conwy Bay

**Conwy Bay** (walisisk *Bae Conwy*) er ei bukt i Irskesjøen mellom austkysten av Anglesey og nordkysten av Wales. Puffin Island og Great Orme markerer ytterpunkta i kvar ende av bukta. 

Llandudno, Penmaenmawr, Bangor og Beaumaris ligg ved bukta. River Conwy munnar ut i Conwy Bay og Menaisundet går mellom Conwy Bay til Caernarfon Bay.

## Kjelder

**Denne artikkelen bygger på «[[:en:Conwy Bay|Conwy Bay]]» frå ,  den 11. januar 2010.*
Dulas Bay

**Dulas Bay** (walisisk *Bae Dulas*) er ei lita bukt på nordaustkysten av Anglesey (*Ynys Môn*) nord i Wales. Bukta grensar til tre strender.

I nordvest ligg stranda Traeth Dulas (*Dulasstranda*) og søraust for denne den vesle Traeth Bach (*Veslestranda*) og sandstranda Traeth Yr Ora (*Stranda ved den befesta landgangsstaden*).

Om lag 2&nbsp;km ut i bukta ligg den vesle øya Ynys Dulas, der det finst sel.

## Kjelder

* *Denne artikkelen bygger på «[[:en:Dulas Bay|Dulas Bay]]» frå ,  den 11. januar 2010.* 
*** oppgav desse kjeldene:*
Foryd Bay

**Foryd Bay** (walisisk *Y Foryd* eller *Bae'r Foryd*) er ei bukt i Gwynedd i Wales. Ho ligg i sørenden av Menaisunda, om lag 3 km sørvest for Caernarfon. Fleire elvar munnar ut i bukta og her finst stor område med slamflater og marskland. Ei grustunge blokkerer delvis inngangen til bukta. I nordvestenden ligg Fort Belan, bygd på 1700-talet. 

Bukta er erklært ein stad av særleg vitskapleg interesse og i 1994 vart han eit lokalt naturreservat på grunn av dyrelivet her. Mange fuglekikkarar kjem her om vinteren og i trekktida kann ein sjå mange forskjellige fuglevilt og vadefuglar, som brunnakke, ringgås, bekkasin, sotsnipe og gluttsnipe. Terner kviler ved munningen av bukta. 

## Kjelder

**Denne artikkelen bygger på «[[:en:Foryd Bay|Foryd Bay]]» frå ,  den 11. januar 2010.* 
*** oppgav desse kjeldene:*
** Davies, Alan & Owen Roberts (2007) *Best Birdwatching Sites in North Wales*, Buckingham Press, Peterborough.
** Gwynedd Council (2009) *[http://www.gwynedd.gov.uk/gwy_doc.asp?cat=6373&doc=23302&Language=1 Celebrating 15 years of protecting wildlife on Y Foryd] *.
** McFarland, Valerie (1990) *RSPB Guide to Birdwatching on Anglesey & Lleyn*, The Royal Society for the Protection of Birds, Sandy.
Horton Beach

**Horton Beach** er ei strand i Port Eynon Bay på sørkysten av Gowerhalvøya i Wales.

Landsbyen Horton ligg like i nærleiken og det ligg ein parkeringsplass like ved stranda. 

## Kjelder

**Denne artikkelen bygger på «[[:en:Horton Beach|Horton Beach]]» frå ,  den 11. januar 2010.*  


## Bakgrunnsstoff
* Bilete av Horton Bay og omliggande område
Langland Bay

**Langland Bay** er ein populær fereistad nær Mumbles i Swansea i Wales. Under dei rette tilhøva er dette ein av dei beste surfestrendene i Wales. Langland er ein av dei beste strendene i Wales og har kvar tår fått Blått Flagg-status for den gode sand- og vasskvaliteten. 

Tre hotell låg tidlegare ved Langland og den nærliggande Rotherslade, eller 'Little Langland' som han òg vert kalla, Langland Bay Hotel, Ael-y-Don og Osborne Hotel. Tre andre hotell, Brynfield Hotel, Langland Court og Wittemberg, låg like innanfor. Alle utanom eitt er lagt ned dei siste førti åra og er anten rive ned og erstatta av leigligheiter eller omgjort til pleieheimar. 

## Bakgrunnsstoff
*Mumbles turistsenter 
*Direkte bilete frå Langland Bay
*Langland Surf Division 
*Langland Bay 
*Webkamera frå Langland
*Bilete av Langland Bay og omliggande område

## Kjelder

**Denne artikkelen bygger på «[[:en:Langland Bay|Langland Bay]]» frå ,  den 11. januar 2010.*
Clarach Bay

**Clarach Bay** er ei lita bukt på kysten av Ceredigion i Wales, nord for Aberystwyth, der Afon Clarach munnar ut i havet. Ho har gjeve namn til ein stor campingplass som ligg her. 


Fil:Clarach Bay.JPG|Clarach Bay, frå kyststien til Aberystwyth
Fil:Beach at Clarach Bay.JPG|Stranda i Clarach Bay


## Kjelder

**Denne artikkelen bygger på «[[:en:Clarach Bay|Clarach Bay]]» frå ,  den 11. januar 2010.*  

## Bakgrunnsstoff
*Illustrert skildring
*www.geograph.co.uk: bilete av Clarach Bay og området rundt
Nigg Bay

:*Sjå òg [[Nigg Bay i Aberdeenshire]]*
**Nigg Bay** er ei bukt på nordaustkysten av Cromarty Firth i Skottland. Ho er relativt grunn, med slamflater, marskland og våte grassletter. Ho ligg 8 km aust for Invergordon i distriktet Ross and Cromarty i Highland.

Ved fjøre sjø dukka Sands of Nigg opp av sjøen. Nigg Bay vert ofte rekna for å starte ved Balintraid kai - truleg den eldste kaien i Cromarty Firth, bygd av Thomas Telford i 1824. 

## Landsbyar

På søraustkysten av Nigg Bay ligg landsbyane og kommunane Nigg, som bukta er kalla opp etter, og Pitcalnie.  På nordvestsida av bukta ligg landsbyane Milton, Barbaraville og Balintraid. 

## Kjelder

**Denne artikkelen bygger på «[[:en:Nigg Bay|Nigg Bay]]» frå ,  den 11. januar 2010.*
Lligwy Bay

**Lligwy Bay** (walisisk *Traeth Lligwy*) er ei bukt på øya Anglesey i Wales.

Ho ligg på austsida av øya, nord for landsbyen Moelfre. I oktober 1859 forliste «Royal Charter» i bukta og 450 menneske mista livet. Andre skip har tidlegare forlist her. 

Bukta er populær for brettsegling og anna vindbasert vassport. 

## Kjelder

**Denne artikkelen bygger på «[[:en:Lligwy Bay|Lligwy Bay]]» frå ,  den 11. januar 2010.*
Mewslade Bay

**Mewslade Bay** er ei bukt og ei sandstrand sør på Gowerhalvøya i Wales.  

Aust for bukta ligg Butterslade og i vest ligg Fall Bay.

Ein steinete sti går ned til stranda, som er populær for surfing. Ved flo sjø er heile stranda under vatn. 

## Bakgrunnsstoff
*Bilete av Mewslade Bay og omliggande område

## Kjelder

**Denne artikkelen bygger på «[[:en:Mewslade Bay|Mewslade Bay]]» frå ,  den 11. januar 2010.*
Rhossili

**Rhossili** er ein liten landsby sørvest på Gowerhalvøya nær Swansea i Wales. Sidan 1970-åra har landsbyen lege innanfor grensene til Swansea. Området er erklært eit særskild vakkert naturområde i Storbritannia. 

Rhossili Bay buktar seg nordover frå landsbyen. Sandstranda her er 5 km lang og innanfor ligg sanddyner. Bakom stranda, like nord for landsbyen, ligg Rhossili Down med det høgaste punktet på Gowerhalvøya, the Beacon, og fleire førhistoriske funn. 

Sør i bukta ligg tidvassøya Worm's Head. 

## Kjelder

**Denne artikkelen bygger på «[[:en:Rhossili|Rhossili]]» frå ,  den 11. januar 2010.* 
*** oppgav desse kjeldene:*



## Bakgrunnsstoff
*Rhossili vitjingssenter
*Webkameran frå Rhossili 
*Bilete frå Rhossili og omliggande område
Oxwich Bay

**Oxwich Bay** er ei bukt sør på Gowerhalvøya i Wales.

Landskapet her består av sanddyner, marskland og skogområde. Oxwich Bay omfattar ei 4 km lang sandstrand som ein kan nå frå landsbyen Oxwich. Stranda vert nytta til bading, dykking, segling, vasski og brettsegling. 

Fleire undersjøiske kablar går frå det britiske fastlandet ved Oxwich, mellom anna den transatlantiske telefonkabelen Gemini North. 

I februar 2007 kåra Travel Magazine stranda i Oxwich til den vakraste i Storbritannia.

## Bakgrunnsstoff
*Forces of Nature: Informasjon om stranda
*Oxwich 
*Bilete av Oxwich Bay og omliggande område

## Kjelder

**Denne artikkelen bygger på «[[:en:Oxwich Bay|Oxwich Bay]]» frå ,  den 11. januar 2010.* 
*** oppgav desse kjeldene:*
St Brides Bay

**St Brides Bay** (walisisk *Bae Sain Ffraid*) er ei bukt omgjeve av klipper vest i Pembrokeshire i Wales.

Kystrn kring bukta er ein del av Pembrokeshire Coast nasjonalpark med mange små landsbyar som St Brides, Martin's Haven, Little Haven, Broad Haven, Nolton Haven, Newgale og Solva. I nærleiken ligg byen St David's. Pembrokeshire kyststi går langs heile bukta.

Marloeshalvøya og St David's Head markerer yttergrensene til bukta.

## Bakgrunnsstoff
*Bilete av St Brides Bay og omliggande område

## Kjelder

**Denne artikkelen bygger på «[[:en:St Brides Bay|St Brides Bay]]» frå ,  den 11. januar 2010.* 
*** oppgav desse kjeldene:*
Three Cliffs Bay

**Three Cliffs Bay** eller **Bae'r Tri Chlogwyn** er ei bukt på sørkysten av Gowerhalvøya i byen og grevskapet Swansea i Wales. Bukta er kalla opp etter tre klipper som spring fram i bukta. Pennard Pill, ei lita elv, munnar ut i sjøen midt i bukta. 

Stranda har ofte Blått Flagg-status. Nokre hundre meter innover frå stranda ligg Pennard Castle. Det vart bygd på 1100-talet og er omtalt i mange segner. Dei forskjellige strendene har sine eigne namn, som Pobbles Bay i aust og Tor Bay i vest. Strendene er fråskilde ved flo sjø, men heng saman ved fjøre. Det går stiar nordover til Pennard Burrows, aust til Pobbles og vest til Tor Bay. Ein kan òg nå Pobbles og Tor Bay frå stranda ved fjøre sjø. 

Three Cliffs Bay er i røynda ein del av den større bukta Oxwich Bay. Klippene rundt bukta består av kalkstein og er om lag 20 meter høge. Desse vert mykje nytta til fjellklatring. 

## Bakgrunnsstoff
* GowerUK.com - Three Cliffs Bay 
* Official tourist website for Gower

## Kjelder

**Denne artikkelen bygger på «[[:en:Three Cliffs Bay|Three Cliffs Bay]]» frå ,  den 11. januar 2010.*
Swansea Bay

**Swansea Bay** (walisisk *Bae Abertawe*) er ei bukt i Bristolkanalen på sørkysten av Wales. Av stader ved bukta finn ein Mumbles, Swansea og Port Talbot. River Neath, River Tawe, River Afan og Blackpill munnar alle ut i bukta. 

Swansea Bay (og alle øvre delar av Bristolkanalen) har ein av dei største tidvasskilnadane i verda med ein maksimal skilnad på om lag 10 meter.  I Swansea Bay ligg hamnene Swansea Docks, Port Talbot Docks og Briton Ferry-kaien.

## Historie
Østersfiske var ein gong ein viktig industri i Swansea Bay, med over 600 tilsette på det meste i 1860-åra. Overfiske, sjukdom og forureining utrydda østersbestanden før 1920. I 2005 vart det kunngjort planar om å opprette østersoppdrett i bukta.

## Strender
Langs bukta ligg fleire sandstrender. Kvar strand har sitt eige namn: 
*Aberavon Beach
*Baglan Bay
*Jersey Marine Beach
*Swansea Beach
*Mumbles Beach

## Forureining
Dei siste to tiåra av 1900-talet vart bukta øydelagd av forureining, delvis frå omliggande tungindustri og delvis frå kloakkutslepp. Dei naturlege havstraumane i området gjorde òg at forureininga ikkje vart frakta bort frå bukta. Rundt 1996 stoppa kloakkutsleppa, som i staden vart lagt i røyr til eit kloakkreinseanlegg nær Port Tennant. Dette har ført til stor betring i vasskvaliteten i bukta. 

## Kraft
Sidan Swansea Bay har så kraftige tidvasstraumar er det lagt fram planar om tidvasskraftverk her.. I tillegg er det planlagt ein vindmøllepark uti bukta.

## Bakgrunnsstoff
*Offisiell nettstad
*Swansea Bay: Explore Gower
*Visit Swansea Bay
*Forces of Nature: Informasjon om strendene
*Bilete av Swansea Bay og omliggande område

## Kjelder

**Denne artikkelen bygger på «[[:en:Swansea Bay|Swansea Bay]]» frå ,  den 11. januar 2010.* 
*** oppgav desse kjeldene:*
Traeth Coch

**Traeth Coch** (walisisk for «Raud strand») er ei brei sandstrand som er erklært som eit særskild vakkert naturområde på austkysten av øya Anglesey i Wales. Bukta er på engelsk mest kjend som **Red Wharf Bay** og ligg mellom landsbyane Pentraeth og Benllech.

Kvart år finn Red Wharf Bay Sailing Club Anglesey Offshore Dinghy Race stad frå Beaumaris til Traeth Bychan. Seglasen går over 22 km opp til Menaisundet og ned kysten av Anglesey.

## Kjelder

**Denne artikkelen bygger på «[[:en:Traeth Coch|Traeth Coch]]» frå ,  den 11. januar 2010.*  

## Bakgrunnsstoff
*Panoramabilete av Red Wharf Bay
Blått Flagg

**Blått Flagg** er ei internasjonal miljøsertifisering som vert gjeven til badeplassar og småbåthamner som oppfyller visse krav om vasskvalitet, tryggleik, service og miljøinformasjon. Blått Flagg-sertifiseringa starta i 1985 i Frankrike for å verne om marine miljø. Under det europeiske miljøvernsåret 1987 vart Blått flagg oppretta fleire stader i Europa. I dag leier organisasjonen *Foundation for Environmental Education*, FEE, arbeidet. 

Ein må søkje om statusen kvart år og stader som får statusen kan heise det blå flagget. 

I 2009 hadde Bystranda og Hamresanden i Kristiansand og Storøyodden i Bærum, samt fleire båthamner på Sør- og Austlandet Blått flagg-sertifisering. Den norske Blått Flagg-sesongen varer frå 23. juni til 31. august.

## Kjelder

* *Delar av denne artikkelen bygger på «[[:sv:Blå Flagg|Blå Flagg]]» frå , den 11. januar 2010.* 
 

## Bakgrunnsstoff

* Blått Flagg-organisasjonen
* ''Foundation for Environmental Education'' om Blått Flagg
Tremadog Bay

**Tremadog Bay** er ei bukt i Cardigan Bay, som grensar til den nordlege kambriske kysten og Llŷnhalvøya nord i Wales.

River Glaslyn munnar ut i bukta, og Harlech og Cricieth er to landsbyar ved kysten. St Tudwal-øyane ligg i vestenden av bukta. 

## Bakgrunnsstoff
* Marinbiologi i bukta 

## Kjelder

* *Denne artikkelen bygger på «[[:en:Tremadog Bay|Tremadog Bay]]» frå ,  den 11. januar 2010.*
Whiteford Sands

**Whiteford Sands** er ei 3 km lang strand på nordsida av Gowerhalvøya, sør i Wales. Ho er den nordlegaste stranda på Gower og strekkjer seg langs Loughor-estuaret.  

Stranda er berre tilgjengeleg til fots, og dette gjer at ho er forholdsvis roleg samanlikna med mange andre strender på Gower. Whiteford fyr i støypejern står i bukta utanfor stranda. 

Whiteford Burrows er eit sanddynesystem bakom Whiteford Sands. Dette området består av sanddyner og furuplantasjar og er klassifisert som eit nasjonal naturreservat. 

## Bakgrunnsstoff
*Whiteford Burrows/Sands, Gower
*Spøkinga i Whiteford Sands

## Kjelder

**Denne artikkelen bygger på «[[:en:Whiteford Sands|Whiteford Sands]]» frå ,  den 11. januar 2010.*
Whitesands Bay i Pembrokeshire

**Whitesands Bay** (walisisk *Porth-mawr*) er ei bukt og ei sandstrand med Blått Flagg-sertifisering i St Brides Bay i Pembrokeshire Coast nasjonalpark i Wales. 
Stranda ligg om lag 3 km vest for den vesle byen St. Davids og om lag 1,5 km sør for St Davids Head. Stranda er skildra som den beste surfestranda i Pembrokeshire.

Området nordaust for bukta er dominert av ei stor klippe på 181 meter over havet,kalla Carn Llidi. Pembrokeshire kyststi går langs bukta og vidare til dei meir avsidesliggande buktene i Porthlleuog og Porthmelgan, som ein berre kan nå til fots. I sør fører stien til Porthselau og St. Justinian's. 

Det er sagt at St. Patrick hadde eit syn om å konvertere Irland til kristendomen her og sette segl ut bukta på 400-talet. Det ligg eit keltisk kapell, tileigna St. Patrick, nær bukta. Når fjøra er ekstra låg kan ein sjå spor etter ein eldgammal skog som er lagt under vatn.

## Bakgrunnsstoff
*Pembrokeshire Outdoor 
*[St David's på visitpembrokeshire.com](http://www.visitpembrokeshire.com/(A(ZhKqJoxvyAEkAAAANGFhY2YxOTItNzQ3ZC00NWM4LTllYjYtZTg0NjNjNmFmODE50))/st-davids.aspx)
*St David's golfbane
*Bilete av Whitesands Bay

## Kjelder

**Denne artikkelen bygger på «[[:en:Whitesands Bay (Pembrokeshire)|Whitesands Bay (Pembrokeshire)]]» frå ,  den 11. januar 2010.* 
*** oppgav desse kjeldene:*
Brettesmesse

**Brettesmesse** er ei gammal norsk kyrkjehøgtid den 11. januar, markert på primstaven med hest, øks, flagg eller kross. 

Dagen har opphav som minnedag for heilage Brigid frå Irland, eller til minne om Brictiva/Brettiva, ein helgen kjent i Trøndelag som kan minna om Sunniva.

Dagen var eigentleg til minne om den heilage Brictiva, ein norsk helgen, men «brette» kom til å tyda 'brekka'. Denne dagen kunne ein brekka restane av julematen oppi ei gryte og eta han opp på eit «pompegilde». 

Ein skulle ikkje køyra med hest denne dagen, då meinte ein han ville brekka eit bein. Dagen var elles ulukkesbringande, ting kunne lett gå sund og ein burde ikkje gifta seg på brettesmesse.

## Kjelder
*
*
*
*
Blanefeltet

**Blanefeltet** er eit oljefelt sør i den norske sektoren av Nordsjøen. Feltet ligg på grensa mot britisk sektor og hadde produkssjonsstart i 2007. Det er bygd ut med anlegg plassert på havbotn på den britiske sokkelen. Talisman Energy Norge er operatør for utvinninga.

## Kjelde
* Om Blanefeltet på nettstaden til Stavanger Aftenblad
Walney Channel

**Walney Channel** er eit smalt område med grunt tidvatn i Irskesjøen mellom øya Walney Island og Barrow-in-Furness på det britiske fastlandet. Han dannar fronten på Furnesshalvøya. Kanalen er om lag 15 km lang. 

Den sentrale delen av kanalen vert tørrlagd ved fjøre sjø, og det går ein gangveg over kanelen her. Walney Bridge, opna i 1908, går over den sentrale delen av sundet. Dette området vart utvikla på 1800-talet då Barrow skipsverft voks fram. Det var då, og framleis er, naudsynt og mudre opp den sørlege delen av kanalen.

Den sørlege delen av kanalen munnar ut i Morecambe Bay mot Rampside og Roa Island. I kanalen ligg Piel Island og Sheep Island, sistnemnde er dominert av Piel Castle. Området mellom desse to øyane vert tørrlagt ved fjøre sjø. 

## Kjelder

**Denne artikkelen bygger på «[[:en:Walney Channel|Walney Channel]]» frå ,  den 11. januar 2010.*
Ballard Cliff

**Ballard Cliff** er ein del av Jurassic Coast nær Swanage på Isle of Purbeck i Dorset i England. Den bratte kalklippa frå krittida markerer nordenden av Swanage Bay. Ei rekkje jordras seint i 1990-åra og tidleg i 2000-åra skapte eit tydeleg kvitt sikk-sakk-mønster i den bratte skråninga. 

## Sjå òg
*Jurassic Coast

## Kjelder

**Denne artikkelen bygger på «[[:en:Ballard Cliff|Ballard Cliff]]» frå ,  den 12. januar 2010.*  


## Bakgrunnsstoff
*Ian West sin ''Geology of the Wessex Coast'', med bilete
Bempton Cliffs

**Bempton Cliffs** er eit naturreservat i Bempton i East Riding of Yorkshire i England.

Klippene er mest kjend for hekkande sjøfugl, som havsule, lundefugl, alke, lomvi, krykkje og havhest.

## Plassering
Dei harde kalkklippene ved Bempton er relativt motstandsdyktige for erosjon og består av mange verna nes og revner for hekkande sjøfygl. Klippene strekkjer seg om lag 10 km frå Flamborough Head og nordover til Filey og er over 100 meter høge enkelte stader. 

Det er gode stiar på toppen av klippene og fleire stader gode gjerde og trygge utkikkspunkt. 

## Bakgrunnsstoff

* Bempton Cliffs naturservat
* Information Britain
* Turar rundt Bempton Cliffs
* Travel Publishing 

## Kjelder

**Denne artikkelen bygger på «[[:en:Bempton Cliffs|Bempton Cliffs]]» frå ,  den 12. januar 2010.*
Furzy Cliff

**Furzy Cliff** er ei klippe på kysten nær landsbyen Preston, like aust for Weymouth i Dorset i England. Han ligg i den nordaustlege enden av Weymouth Beach, oppfor Weymouth Bay mot Portland Harbour og Isle of Portland. Like aust for klippa ligg Bowleaze Cove. Like innover i landet mot nord ligg Jordan Hill og restane av Jordan Hill romartempel. På toppen av klippa er det ei stor grasslette med god utsikt.

Det skjer ofte ras frå den smale underklippen og basen består hovudsakleg av leire. Det er funne fleire fossil i denne leira. 

## Kjelder

**Denne artikkelen bygger på «[[:en:Furzy Cliff|Furzy Cliff]]» frå ,  den 12. januar 2010.* 
*** oppgav desse kjeldene:*
Hangmanklippene

**Hangmanklippene** er nokre klipper nær Combe Martin på Exmoor-kysten av Devon. 

Great Hangman er 318 meter over havet med eit loddrett fall på om lag 250 meter. Han er den høgaste kystklippa i England og det høgaste punktet langs South West kyststi.

Systerklippa er den 218 meter høge Little Hangman, som markerer starten på Exmoor.

## Kjelder

**Denne artikkelen bygger på «[[:en:Hangman cliffs|Hangman cliffs]]» frå ,  den 12. januar 2010.* 
*** oppgav desse kjeldene:*



## Bakgrunnsstoff
Hen Cliff

**Hen Cliff** er ein del av Jurassic Coast nær Kimmeridge i Isle of Purbeck i Dorset i England. HO strekkjer seg frå austenden av Kimmeridge Bay (nedanfor Clavell Tower) og austover til Cuddle. Klippene består av dolomitt med tjukkare bitar av skifer innimellom. Steinsprang er vanleg og farleg her. 

## Sjå òg
* Jurassic Coast

## Kjelder

**Denne artikkelen bygger på «[[:en:Hen Cliff|Hen Cliff]]» frå ,  den 12. januar 2010.* 
*** oppgav desse kjeldene:*
Lincoln Cliff

**Lincoln Cliff** er ei klippe som går frå nord til sør gjennom Lindsey og Kesteven, sentralt i Lincolnshire i England og ruvande i eit landskap som generelt er flatt i dette området. 

Klippa består hovudsakleg av bergartar frå juratida, særleg kalkstein. Ho strekkjer seg over 80 km frå grensa av Leicestershire nær Grantham til elva Humber. Elvane Ancaster og Lincoln renn gjennom klippene. 

## Kjelder

**Denne artikkelen bygger på «[[:en:Lincoln Cliff|Lincoln Cliff]]» frå ,  den 12. januar 2010.*
Swyre Head i Lulworth

**Swyre Head** ligg på Jurassic Coast mellom Bat's Head i vest og Durdle Door i aust, nær Lulworth (lenger aust) i Dorset i England. Forvirrande nok har ho same namnet som det høgaste punktet i Purbeck Hills i Isle of Purbeck (som er ei halvøy og ikkje ei øy), same stad som *denne* Swyre Head ligg. 

Kalkklippa er bratt med ei grasslette på toppen. Stien ned klippa er ein populær fottur, men bratt. og naturen er vill. Klippa skjer seg inn i åsen som dannar Swyre Head på dette punktet. 

Området mellom Swyre Head og Durdle Door vert stundom kalla «Scratchy Bottom» på grunn av det bratte henget.

## Sjå òg
* Jurassic Coast

## Kjelder

* *Denne artikkelen bygger på «[[:en:Swyre Head, Lulworth|Swyre Head, Lulworth]]» frå ,  den 12. januar 2010.* 
*** oppgav desse kjeldene:*
Firth

**Firth** er det låglandsskotske ordet nytta om forskjellige farvatn rundt Skottland. Rundt det skotske fastlandet vert det nytta om store bukter, fjordar eller sund. I Northern Isles vert det vanlegvis nytta om mindre viker. Ordet slektar på ordet fjord og begge kjem av det same proto-germanske **ferþuz*. Engelskmennene nyttar *firth* om lag på same måte som ein Skandinavia nyttar *fjord*. 

Det er vanlegare å nytte firth på austkysten av Skottland enn på vestkysten, sjølv om Firth of Lorn er eit unntak. Kysten av Highland har mange estuar, sund og bukter med same form som dei på austkysten, men heiter til dømes the Minch og Loch Torridon. Desse vert ofte kalla *[[loch|sea lochs]]*.

## Sjå òg
*Loch
*Fjord

## Kjelder

**Denne artikkelen bygger på «[[:en:Firth|Firth]]» frå ,  den 12. januar 2010.*
Kari Nordheim-Larsen

**Kari Nordheim-Larsen** () er ein norsk politikar frå Arbeidarpartiet og Fylkesmann i Telemark.

Kari Nordheim-Larsen var varaordførar i Telemark fylkeskommune frå 1984 til 1990. Dei neste to åra var ho regionsekretær for Arbeidarpartiet. Ho var deretter statsråd (bistandsminister) frå 1992 til 1997 i Gro Harlem Brundtland si tredje regjering og i Thorbjørn Jagland si regjering. Ho var også konstituert barne- og familieminister i fire månader 24.12 1993 - 5.04 1994, i Grete Berget sin fødselspermisjon. Frå 1998 til 2002 var ho leiar av SN sitt  utviklingsprogram i Laos. Frå 2004 var ho rådmann i Hol kommune, til ho i 2006 vart utnemnd til fylkesmann i Telemark.

## Kjelder
*
Norske bistands- og utviklingsministrar

**Norske bistands- og utviklingsministrar**: Som følgje av at Kåre Willoch si regjering blei utvida 17. juni 1983, blei det oppretta ein statsrådspost utan ansvar for noko departement, men med ansvar for utviklingshjelp. Ved Kongeleg resolusjon av 16. desember 1983 blei Departementet for utviklingshjelp oppretta med verknad frå 1. januar 1984. Dette departementet blei lagt ned den 31. desember 1989 Seinare regjeringar har likevel hatt ein bistands- eller utviklingsminister, med sete i Utanriksdepartementet. Ministerposten blei avvikla den 16. oktober 2013, da Erna Solberg presenterte si regjering. 

## Fotnotar
Nesseby

**Nesseby** er ei bygd i Nesseby kommune, aust i Finnmark fylke. Bygda ligg på sørkysten av Varangerhalvøya, på nordsida av Varangerfjorden. I Nesseby ligg Nesseby kyrkje.
Vadsø

**Vadsø** er ein by og administrasjonssenteret i Vadsø kommune i Finnmark. Byen ligg på Varangerhalvøya, på nordsida av Varangerfjorden. Vadsø har hatt bystatus sidan 1833, og er administrasjonssentrum i Finnmark. Det bur om lag 5100 menneske i byen, om lag 83 % av folketalet i kommunen.

Avisa Finnmarken kjem ut i Vadsø seks dagar i veka. 

## Historie

Byen hadde stor innvandring frå Finland på 1800-talet, og innvandringa synest tydeleg i dag gjennom finsk kultur og mange finske etternamn blant innbyggjarane. Vadsø blir difor ofte omtala som «kvenhovudstaden».

Vadsø Sildoljefabrikk la ned produksjonen i 2009.

Før hadde NRK Finnmark sete i byen.

## Næringsliv
«54 prosent av de sysselsatte i Vadsø» var per 2016 «ansatt i offentlig sektor. Fjerde høyest i landet», skreiv NRK i 2018.

## Samferdsle
Vadsø har hurtigruteanløp. 

Vadsø lufthamn ligg i Kiby, rett aust for byen. Widerøe flyg til Tromsø, Alta og Kirkenes. I tillegg er det daglege avgangar til Båtsfjord, Berlevåg, Mehamn, Honningsvåg og Hammerfest.

## Kultur
*Varangerfestivalen er ein blues- og jazzfestival som blir arrangert kvart år i starten av august. 
*Kongekrabbefestivalen Polar spectacle blei første gong arrangert i byen i oktober 2004. 
*Vadsø har fleire idrettslag, mellom anna Vadsø turn, IL Norild og Vadsø Skiklubb
*Vadsø har også The Arctic Kite Challenge

## Kjelder
Vardø

**Vardø** (av varde og øy, eldre norrønt *Vargøy* ‘ulveøya’), nordsamisk **Várggát**, kvensk **Vuorea**, er ein by i Vardø kommune, aust i Finnmark fylke, mindre enn éin breiddegrad frå det nordlegaste punktet i Finnmark, Knivskjellodden. 

Byen ligg på den 3,7 km² store Vardøya utanfor austkysten av Varangerhalvøya. Innbyggjartalet er om lag 1900, som utgjer om lag 89 % av innbyggjartalet i kommunen. Vardø er den austlegaste tettstaden i Noreg. Saman med Hammerfest er han den eldste byen i Nord-Noreg. Begge fekk bystatus i 1789. Vardø er òg kjend som Pomorhovudstaden sidan byen på 1800-talet var eit sentrum for norsk handel med Russland.

## Historie
Busetjinga i Vardø går heilt tilbake til då kong Håkon V Magnusson (1299-1319) bygde ei borg, seinare Vardøhus festning, som skulle forsvara Noreg sine interesser i området. På fjellet Domen vest for det 1,7 km breie Bussesundet som skil Vardøya frå fastlandet, var det på 1600-talet ei rekkje hekseprosessar der totalt 88 menneske blei dømde til døden og avretta. Venuspassasjen i 1769 blei observert frå Valen, eidet som bind vestre og austre del av Vardøya saman. Dette var viktig for berekninga av avstanden mellom jorda og sola.

## Namn
På 1300-talet blei Vardø skrive *Vargøy,* av norrønt *vargr* 'ulv, fredlaus mann'. Seinare i mellomalderen blei skrivemåten til stadnamnet endra til **Vǫrð(u)øy,* dernest *Vardøy* frå *varði* ‘varde’. På 1500-talet heitte byen 'Vardeøen/Vaarødenn' då danskane sette sitt preg på stadnamnet. Det moderne namnet *Vardø* er ei fordanska form av norske *Vardøy.* Den tradisjonelle norske uttala er *Vårøya*.

## Samferdsel og kommunikasjon

Vardøya er knytt til Europaveg 75 gjennom den 2892 meter lange Vardøtunnelen under Bussesundet. Tunnelen, som blei teken i bruk 22. desember 1983 og offisielt opna av kong Olav V den 16. august 1984, var den første undersjøiske tunnelen i Noreg.

## Bilete frå byen

Vardøhus fortress in Vardø seen from air.jpg|Vardøhus festning.
GLOBUS radar station above Vardø, Norway.jpg|Radarstasjonen Globus II.
KircheVardö.JPG|Hamna i Vardø og Vardø kyrkje.
Brodtkorbsjåene - Varanger museum.jpg|Brodtkorbsjåene, der Pomormuseet held til.
Vardö, Norway 02.jpg|Luftfoto av Vardø sentrum.
Vardø seen from Domen.jpg|Vardø by og Vardøya sett frå Domen.


## Kjelder